
Ministru kabineta rīkojums Nr. 290
Rīgā 2023. gada 26. maijā (prot. Nr. 27 20. §)
Par Rēzeknes valstspilsētas pašvaldības nekustamā īpašuma Kaļķu ielā 4A, Rēzeknē, pārņemšanu valsts īpašumā
· 1. Saskaņā ar Publiskas personas mantas atsavināšanas likuma 42. panta otro daļu un 43. pantu pārņemt bez atlīdzības valsts īpašumā un nodot Finanšu ministrijas valdījumā Rēzeknes valstspilsētas pašvaldībai piederošo nekustamo īpašumu (nekustamā īpašuma kadastra Nr. 2100 009 0812) – zemes vienību (zemes vienības kadastra apzīmējums 2100 009 0812) 0,0339 ha platībā – Kaļķu ielā 4A, Rēzeknē.
· 2. Finanšu ministrijai nekustamo īpašumu:
· 2.1. izmantot Rēzeknes Mākslas un dizaina vidusskolas izglītības funkcijas nodrošināšanai;
· 2.2. nodot bez atlīdzības Rēzeknes valstspilsētas pašvaldībai, ja tas netiek izmantots šā rīkojuma 2.1. apakšpunktā minētās funkcijas īstenošanai.
· 3. Finanšu ministrijai, nostiprinot zemesgrāmatā īpašuma tiesības uz nekustamo īpašumu:
· 3.1. norādīt, ka īpašuma tiesības nostiprinātas uz laiku, kamēr Finanšu ministrija nodrošina šā rīkojuma 2.1. apakšpunktā minētās funkcijas īstenošanu;
· 3.2. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku bez Rēzeknes valstspilsētas pašvaldības piekrišanas.

